**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**285/2019. (VII.25.) Kt. számú**

 **határozata**

**A** **Tiszavasvári** **Települési Értéktár Bizottság 2019. év I. félévi munkájáról szóló beszámolóról**

Tiszavasvári Város Önkormányzata Képviselő-testülete a Tiszavasvári Települési Értéktár Bizottság 2019. év I. félévi munkájáról szóló előterjesztést megtárgyalta és az alábbi határozatot hozta:

A Tiszavasvári Települési Értéktár Bizottság 2019. év I. félévi munkájáról szóló beszámolót megismerte és a határozat melléklete szerinti tartalommal elfogadta.

Felkéri a polgármestert a testület döntéséről tájékoztassa a Települési Értéktár Bizottság elnökét.

**Határidő**: azonnal **Felelős**: Szőke Zoltán polgármester

 **Szőke Zoltán Ostorháziné dr. Kórik Zsuzsanna**

 **polgármester jegyző**

285/2019.(VII.25.) Kt. számú határozat melléklete

**Tiszavasvári Települési Értéktár Bizottság Elnökétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Tiszavasvári Város Önkormányzata**

**Képviselő-testülete részére**

**Tisztelt Képviselő-testület!**

A Tiszavasvári Települési Értéktár Bizottság 2019. év I. félévi tevékenységéről az alábbiak szerint számolok be:

Bizottságunkban ismét személyi változás van folyamatban. Mint ismeretes, Aleváné Siteri Éva távozása után a TÉB Czifra Sándornét kérte fel új tagnak. A képviselő testület egyhangúlag megszavazta jelölését, így Czifra Sándorné, Jolika megkezdte munkáját. A közelmúltban sajnos Benyusz Marcel is távozott, ezért helyére ismét új tagot kell választanunk. Bizottsági megbeszélésünkön felmerült jelöltekkel, jelenleg folyik az egyeztetés, amennyiben megszületik a javaslat, be fogjuk terjeszteni a képviselő testület elé.

Az első félévben két javaslattételt fogadott el a Bizottság, így a helyi értékek közé bekerült a TISZAVASVÁRI VÁROSI FÚVÓS ZENEKAR, és a MUSICAL TANODA. A fúvós zenekar eredményeit figyelembe véve, a második félévben javaslatot teszünk, hogy bekerülhessenek a Megyei Értéktárba.

Bizottsági ülésen megtárgyaltuk és elfogadtuk a második fél évre tervezett feladatokat, amelyek a javaslattételeken kívül, a TÉB munkájának szélesebb körű megismertetését tartalmazzák.

Tiszavasvári, 2019. július 17.

 **Sipos Ibolya**

 **elnök**